b'\n_START_ARTICLE_\nLucban\n_START_SECTION_\nPista ng Pahiyas\n_START_PARAGRAPH_\nIpinagdiriwang ng bayan ng Lucban ang pista ng Pahiyas tuwing ika-15\xc2\xa0ng Mayo, bilang pag-alaala at pasasalamat sa santo patron ng mga magsasaka na si San Isidro Labrador para sa masaganang ani na tinatamasa. Ipinakikita ng pista ang mga magagarbong pagsasaayos ng mga kabahayan na inayusan ng mga prutas, gulay at ng mga kiping, dekorasyong gawa sa bigas, na pagkatapos ay maaaring kainin matapos iprito o ihawin. Ang mga bahay ay hinuhusgahan at ang pinakamaganda ay tinatanghal na panalo. Bawat taon, ang mga dayuhan ay nililibot ang daraanan ng prusisyon kung saan ang mga bahay-bahay ay nalalagyan ng mga palamuti o tinatawag na "pahiyas".'